Gyan startet sin karriere i hjemklubben Liberty Professionals, da han i 2003 begynte sin proffkarriere i den italienske klubben Udinese. Her var han frem til 2008 og fikk i underkant av 40 kamper for klubben og elleve mål. I denne perioden var han også lånt ut til Modena FC fra 2004 til 2006, hvor han var en sentral del av laget. I 2008 meldte han overgang til den franske klubben Rennes og fikk i en periode på to år i underkant av 50 seriekamper.